
Nagy vöröseltolódású kvazár ezredívmásodperces felbontással 22 GHz-en

Kulcsszavak: nagyon hosszú bázisvonalú interferometria; aktív galaxismag; blazár; kompakt szimmetrikus objektum
Nagy vöröseltolódás értékeknél az Univerzum korai időszakában is egyre több kva-
zárt figyelünk meg. Tanulmányozásuk elősegíti a központjukban található szupernagy-
tömegű fekete lyukak fejlődésének és kialakulásának megértését. A rádiótartományban
fényes kvazárokat a nagyon hosszú bázisvonalú interferometria (Very Long Baseline
Interferometry, VLBI ) módszerének segítségével akár ezredívmásodperces szögfelbon-
tással is vizsgálhatjuk. Dolgozatomban a QSO J1606 + 3124 jelű kvazár 22 GHz-es
VLBI mérési adatait dolgoztam fel. Az objektumot korábbi rádiótartományú megfigye-
lések alapján kompakt szimmetrikus objektumként azonosították (CSO). Az általam
analizált 22 GHz-es megfigyelési frekvencián az Európai VLBI Hálózattal végzett mérés
nagyobb szögfelbontást tesz lehetővé, így részletgazdagabb intenzitástérképet kapunk.
Az előzetesen kalibrált mérési adatokat térképeztem és a további, még meglévő fázis- és
amplitúdóhibák korrekcióját végeztem el, valamint modelleztem az objektum fényesség-
eloszlását. A forrás legfényesebb komponensének fényességi hőmérséklete meghaladta az
ekvipartíciós értéket, ez relativisztikus nyalábolásra utal. Relativisztikus effektusok ak-
kor lépnek fel, ha a kvazár rádiósugárzó plazmanyalábja kis szöget zár be a látóiránnyal,
ezek az úgynevezett blazárok. Ezen eredmény alapján a QSO J1606+3124 nem CSO,
hanem inkább a blazár típusú objektumok közé sorolható.



